MS «Havila Pollux»

MS «Havila Pollux» er et kystruteskip som eies av Havila Kystruten. Skipet ble bygget ved Tersan-verftet i Tyrkia, og ble overlevert til rederiet 1. august 2023. Den ble satt i kystrutetrafikk 23. august 2023, og er det fjerde av fire skip fra Havila Kystruten som trafikkerer kystruten Bergen–Kirkenes, på grunnlag av en kontrakt mellom rederiet og Samferdselsdepartementet. 

MS «Havila Pollux»er 124,1 meter langt og 22 meter bredt, og har en kapasitet på 640 passasjerer. Fremdriften gjøres som en «plug-in hybrid» med bruk av flytende naturgass (LNG) og en batteripakke på 6,1 MWh. Batteriene gjør at skipet kan seile utslippsfritt og lydløst i inntil 4 timer av gangen.

Skipet har tre identiske søsterskip, MS «Havila Capella», MS «Havila Castor» og MS «Havila Polaris».

Referanser

Kilder 

 Sjøfartsdirektoratet, Skipssøk: Fartøyet LFSU Havila Pollux Besøkt 18. august 2023
 Det Norske Veritas: Havila Pollux Besøkt 18. august 2023

Eksterne lenker 
 

Skip fra 2023
Norske passasjerskip
Hurtigruteskip